دو کُرم
اے نام کیچ ءِ تربت ءَ شیپ یے ءِ نام اِنت ـ ،، کُرم ،، چیر ڈگاری ہمبار ءَ را گشنت کہ گندیم ءِ ہمبار کنئگ ءَ پہ اڈ کننت اِش ـ ،، دو کرم ،، ءِ راجدپتری پجار چش اِنت کہ چاردہمی سدی عیسوی ءَ مکران ءِ ملک ، کرمان ءِ حاکمی ءِ تہا ات ـ امیر تیمور لنگ ءَ کرمان ءِ ملک ءَ را گپتگ اَت ءُ وتی برلاس قوم ءِ امیرادوگی نامیں مردے ءَ را کرمان ءِ حاکم نامینت ـ امیرادوگی ءَ مزنیں لشکرے پہ کیچ ءِ گرئگ ءَ راہ دات ـ اے لشکر ءَ دو کرم کور ءِ بنزہ ءِ کرّا بوحت ءُ اُردی کیمپ یے اڈ کت ـ ہمے کیمپ ءِ کرا آہاں پہ وتی لشکری توشگ آں سجہ ئیں شھر ءِ گندیم آن ءَ پل اِت ءُ دو کرم جوڈ کت ءُ گندیم ءَ امبار کت ـ اے لشکت تاں پنچ ماہ کیچ ءخ نشتگ ات ءُ بازیں لٹ ءُ پل ءُ کشت ءُ کشار ءَ پد ملک وتی دستاں آرت ءُ وتی حاکم ایر کت ـ ششمی ماہ ءَ کرمان ءَ واتر بوت انت ـ لشکر لڈئگ ءَ پد کیچ ءِ مہلوک ءَ دوئیں ہورکیں کرم آن ءَ دیست ـ کہ پد ءَ اے ہند دوکرم ءِ نام ءَ زانئگ ءُ گشئگ بوت ـ
کتاب راجدپتری چیدگ
نبشتکار الفت نسیم
نزآر: مُلا نورمحمد